
Iskolánk 11 tanulója két kísérőtanárral egy hónapos szakmai gyakorlatra indult 2024 szeptember 4-én a lengyelországi Krakkó városába. Az utazás a Szakképzési Centrum két kisbuszával indult Besztercebányáig, majd Flix busszal folytattuk. Ez utóbbitól tartottunk, egy kicsit, mert ezt a szolgáltatást most először vettük igénybe. Valószínűleg, máskor is fogjuk. Nem volt teljesen zökkenőmentes az utazás, de semmi olyan probléma nem volt, amit nem tudtunk volna megoldani. Igaz, a hazautazáskori késés miatti két óra várakozás, tájékozatlanság elég sok idegeskedést okozott.
Öt tanuló turisztikai, hat tanuló logisztikai szakirányú gyakorlatra indult. Małopolska Hodowla Roślin mezőgazdasági cégnél két logisztikás tanuló töltötte a gyakorlatot. Rálátást kaptak a csomagolási technikákra, a szállítmányozásra, a cég működésére. Több telephelyet is meglátogattak, ahol vendéglátásban is részesültek. Mind angol nyelvtudásban, mind szakmai ismereteikben sokat fejlődtek. A központi iroda tanári meglátogatásakor kedvesen fogadtak, körbevezettek minket a helységeken. Megtapasztaltuk a kereskedés legmodernebb technikai eszközökkel való lebonyolítását, az átláthatóságot, a rend és tisztaság magasfokú igényességét. Több szakmai elismerésük trófeáit és az Erasmus sikereiket bizonyító szobrokat, okleveleket is megtekinthettük a folyosói vitrinben. Egy tanuló a Connect Logistics Sp.z.o.o. Sp.k. cégnél vevőkapcsolati feladatokat látott el, levelezés és telefonálás útján.  Hárman egy kertészeti céghez kerültek, ahol a raktározási, tárolási feladatokat végeztek. Ennél az egy cégnél voltak nyelvi problémáink, a dolgozók minimális angol tudása miatt, de a telefonos fordító segítségével a diákok megoldották a kommunikációs nehézségeket.  A turisztika szakos tanulók közül egy kislány a neves Ventus ROSA hotelben végzett széleskörő gyakorlatot, volt konyhai kisegítő, szobalány és recepciós is. Munkáját nagyon megdícsérték. Ketten a Vistula folyó egy sétahajóján teljesítettek szolgálatot. Nagy jdonság volt ez számukra, vendégeket fogadtak, felszolgáltak, idegenvezetési tájékoztatókat tartottak. Munkájuk elismeréseként egy auswitczi látogatáson vehettek rész. Az utolsó páros a SEEKRAKOW idegenforgalmi cégnél kapott feladatokat. Szóralapokat állítottak össze, fordítottak, vendégeket kisértek a Wawel területén. Piciny irodában dolgoztak, laptopokon, de nagyon barátságos, segítőkész munkatársakkal.  Összességében sikeresnek modhatjuk a gyakorlatot. Sokat fejlődtek szakmailag, nyelvtudás és munkamorál tekintetében is diákjaink.
Szállásunk a városközponttól alig távol, tömegközlekedéssel könnyen megközelíthető helyen volt, az Antica Residence-ben. Ellátásunk, a svédasztalos reggeli és a két-három fogásos meleg vacsora kielégítette igényeinket. Kedvesek és segítőkészek voltak.
Az ErasmusKrakkó munkatársai kedves fogadtatásban részesítettek bennünket, alapos tájékoztatást tartottak a városról, a közlekedésről, a munkahelyekről az elvégzendő feladatokról. A kapcsolattartás módjáról, a szabadidő eltöltési lehetségeiről és az általuk tervezett programokról. 
Voltunk városnézésen, többek között a Wawelben, a zsidó negyedben, a Főtéren. Egésznapos kirándulást szerveztek számunkra Zokopáné hegyeibe. Voltunk játékteremben, társasjátékoztunk és fociztunk a parkban. Saját szervezésünkben szinte minden nevezetességet megnéztünk,többek között a tűzokádó sárkányt és barlangját, a Posztóházat, aTűztornyot és meghallgattuk Kopernikusz egyetemének harangjátékát is. Volt egy rosszul sikerült fürdés nélküli, izzadtságban fürdős kirándulándulásunk is, ami azonban a csapatszellemet erősítette. Ja és persze az üzletközpontokban is nyelvi műveltségünket fejlesztettük.
Mentoraink segítőkészek voltak. Watsappon folyamatos kapcsolattartásban volt részünk. rendezvényekről tájékoztattak. Játékos, Lengyelországra, a lengyel történelemre, a lengyel-magyar kapcsolódási pontokra vonatkozó érdekes információkkal és feladatokkal kerestek meg. 
